Täna saates - ISISe territooriumid ja aeg on otsa lõppemas.
USA ja koalitsiooniväed valmistuvad suuroperatsiooniks
Mosuli tagasivallutamiseks ISISelt.
Jeesus käskis evangeliseerima minna. Meie ei lähe. Nad tulevad siia.
Väike hoone pisikülas riigi perifeeriakolkas
tegutseb välipostina teenistusele, mis puudutab kogu maailma inimesi.
Ja - see võib näida tantsuharjutusena,
kuid tantsijad peavad seda võitluseks pimeduse jõududega.
KRISTLIKU MAAILMA UUDISED
Tere tulemast saatesse! Olen George Thomas.
Kolleeg Wendy Griffith on varsti stuudios tagasi.
ISIS kaotab Süürias ja Iraagis maid ja hoogu.
USA ja liitlaste väed kavandavad suuroperatsiooni
Mosuli, Iraagi suuruselt teise linna, tagasivallutamiseks,
mis on kaks aastat ISISe käes olnud.
Kristlased ja teised usuvähemused on seetõttu kannatanud.
Mosuli kaotus võib olla ISISele tõsine löök, ütleb Chris Mitchell.
Üheks Mosuli vabastamise tähtsaimaks jõuks
saab kurdi pešmergide armee.
See on kurdi armee post rindejoonel. Isislasteni on 370―550 meetrit.
Lähedalasuval mäel võib näha ISISe lippu.
Selle taga on ISISe vallutatud jesiidi küla Bashiqa,
seejärel Niinive tasandik. Ca 29 km kaugusel on Mosul,
mille pärast operatsioonis võitlus käib.
Need relvavennad on kurdi pešmergid Iraanist.
See on üks üksus mitmest mõnesaja kilomeetrisel rindejoonel.
Kohtusime Dave Eubankiga ühendusest Free Burma Rangers.
Kas näed hooneid? - Näen.
Tee käändub paremale.
Nad on tulnud ülemise käänakuni ja rünnanud seal, ca 270 m kaugusel.
Vestlesin Eubankiga liivakottide varjus kurdi armeest.
See on rindejoon. Valvekord vahetub iga 10 päeva tagant.
Tuled siia, ole sa lihunik, pagar või kunstnik. Kui ei, tuleb ISIS sinu juurde
Neist piirkondadest kirjutab Piibel.
Siin vaatame Niinive poole - Bashiqa ja seejärel Niinive, kus oli Joona.
Inimene pole sellest peale muutunud. Vajame kõik Jumalat.
Joona ajal tegid niinivlased kurja. Nad parandasid meelt.
See on mu palve ka ISISe eest: paranda meelt ja järgi Jumala teid.
Lühikese autotee kaugusel räägib kindral Bahram eelseisvast.
Meie seis on hea. Pešmergide olukord on hea.
Kurdi rahvas aitab meid palju ja meid toetavad ka koalitsiooniväed.
Temaga tuli kohtuma mitme Euroopa riigi armeejuhte.
See Saksa komandör räägib, kuidas eurooplased rajasid kurdidele
Mosuli operatsiooniks valmistumiseks õppekeskuse.
Lisaks on vaja võitlustahet.
Seda upitab "õde pešmerg", kes käib rindel julgutamas.
Tal on maailmale sõnum.
Vajame abi.
Tooge relvi.
Tooge pešmergidele tasemel asju,
kuna võitleme terve ülejäänud maailma eest.
Eubanki sõnul käib võitlus vabaduse ja türannia vahel.
Seal on rõhumine, pimedus ja surm. Siin on valgus, vabadus ja liikumine.
Tulime siia. Keegi ei peatanud meid. Võid tagasi minna.
Võid lahkuda või jääda. Seal sa seda teha ei saa.
Riietud, räägid, palvetad nagu käsime ja jääd, kuni minna lubame.
ISIS häirib elu esirindel igapäevaste granaadirünnakutega.
Kaks mürsku plahvatas äsja 270 ja 460 meetri kaugusel.
ISIS tulistab neid sealt mäekünkakülast. See juhtus eile.
Pešmergi võitleja hukkus postil, mida äsja külastasime.
See on rindejoonel pea igapäevane.
Meenuvad I Maailmasõja kaevikud.
Kurdi komandör näitas, kui palju posti pihta mürske on tulistatud.
Eubank ütleb, et USA kohalolu on oluline.
Seda kolmel põhjusel. Esiteks, aitame peatada ja võita ISISt.
Teiseks, päästame inimelusid.
Kolmandaks, tekib keskkond, võimalus ja tingimused vestluseks
muidu mittevestlevatele partneritele.
Ta rõhutab palve tähtsust.
Palvetan, et ISIS peatataks, Kurdistan vabaneks
ning vaenlase südamed muutuksid ja hakkaksid Jeesust järgima.
Kristlased, nagu Melad, palvetavad.
Ta põgenes kahe aasta eest, kui ISIS vallutas küla
vaid paarisaja meetri kaugusel kurdide eesliinist.
Palvetage meie eest.
Paluge, et Jeesus aitaks meil naasta ja oma kirikus palvetada.
Tema palvetele võidakse vastata, kui operatsioon õnnestub.
Lahingus Mosuli pärast osaleb mitmeid vägesid, sh kurde Iraanist.
Rünnakud peaksid algama oktoobris, kuid neid on varemgi edasi lükatud.
Millal nad ka ei algaks, on see uus, suur etapp ISISe vastases sõjas.
Chris Mitchell, rindejoonel kurdi pešmergidega.
Aitäh, Chris.
Türgis elab 45 000 Iraagist põgenenud kristlast.
Nad kogevad tagakiusu ja puudust.
Juliana Taimoorazy on Iraagi kristlaste abinõukogu president.
Ta osaleb ka Philose projektis.
Gary Lane päris, kuidas rühmitused põgenikke aitavad.
Kas kirjeldaksid Iraagi kristlaste praegust viletsust Türgis?
Mainitud 45 000 Iraagi kristlast on rahvuse poolest assüürlased.
Neid on saabunud kõikjale Türki alates 2014. a.
ÜRO põgenikeühendus UNHCR intervjueerib neid.
Enne kui nad saavad viisa mujale Läände liikumiseks või kolimiseks,
aetakse nad väikestesse moslemiküladesse.
Kui nad Ankarast või Istanbulist välja sõidutatakse,
sunnitakse nad slummidesse.
Nad peavad oma usku varjama. Nad ei või end kristlaseks tunnistada.
Nad ei saa riste näidata.
Muidu ei saaks nad mošeedest või moslemiühendustelt toitu.
Neil ei lasta külades töötada. Seepärast sõltuvad nad moslemeist.
Kui nad avastatakse, evakueeritakse või aetakse nad slummidest välja.
Paljud kannatavad usu tõttu juba teist korda.
Esmalt Iraagis ISISe võimu all, nüüd Türgis,
eriti pärast nurjunud võimupöördekatset.
Millised võimalused on neil mujale pääseda? USAsse näiteks?
USAsse on raske pääseda.
Obama valitsus kristlastele eriti lubasid ei anna.
Kristlaste praegune tagakiusamine algas tegelikult 2003. a
ja pärast ISISe tõusu, eriti 2006. a.
Paljud on olnud Türgis ummikus, usu või mitte, alates 2004.-2005. a.
USAs on kehtestatud igasuguseid piiranguid.
Paljud ei saa kolida. Paljud ootavad aastaid.
USA valitsus eriti ei aita. Aga USA kristlased?
USA kristlased hakkavad vaikselt ärkama.
Kahjuks on see väga aeglane.
Mõned kogudused on meid kohale kutsunud
ning pakkunud finants- ja palveabi.
Aga see on monumentaalne teema. Rohkem kogudusi peab ärkama.
Meilt küsitakse: Kas olete tõelised kristlased või ainult kultuuri poolest?
Vastan, et kui inimesed Kristuse pärast surevad,
ning usuvad, et on Jeesuse vere tõttu päästetud,
siis kes olen mina küsima, kas nad on ristitud lapsena või hiljem?
Peame seda Ida kiriku suhtes mõistma.
Kristlus sündis Lähis-Idas.
See pole Lääne ega Euroopa usk.
Peame hakkama võitlema, et kristlus Lähis-Idas ellu jääks.
Paljud neist tahavad koju naasta.
Palvetame ja tegutseme. Aitäh intervjuu eest!
Aitäh! Jumal õnnistagu teid!
Head vaatevinklid! Ka sina võid Julianaga Iraagi põgenikke aidata.
Lingid tema ühenduste juurde leiad meie kodulehelt cbnnews.com.
Pakistani kristlase Asia Bibi apellatsiooni menetlus lükati edasi.
Ta mõisteti surma jumalapilke eest.
Menetlus lükati edasi, kui üks kohtunik taandas end
teises juhtumis osalemise pärast. The London Telegraphi väitel
jätkub menetlus siis, kui ülemkohtu esimees
uue kohtuniku nimetab. Asia Bibi vahistati 2009. a.
Bibi moslemeist kolleegid polnud nõus temaga samast nõust jooma,
väites, et see on rüvetatud, kuna Bibi on kristlane.
Kui Bibi oma usku kaitses, süüdistati teda Muhamedi pilkamises.
Ta vahistati ja ta sai jumalapilke eest surmanuhtluse.
Läbirääkimiste tulemusel vabastati 21 Chiboki tüdrukut.
Boko Harami islamistid röövisid nad rohkem kui kahe aasta eest.
Vangis on veel 197 tüdrukut. Pole teada, paljud neist on hukkunud.
Need olid esimesed tüdrukud, kes vabastati valitsuse töö tõttu.
Järgmiseks - Matthew oli üks Atlandi ookeani tugevamaid orkaane.
Need kristlased ei lasknud tormil oma ülistust peatada.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Vaatamata ulatuslikule hävingule tulid sajad usklikud Haitil kirikutesse
pärast orkaan Matthew'd Jumalat ülistama.
Lähedasi ja kodusid kaotanud haitilased puhastasid teed
vigastesse kirikutesse, et ülistust laulda ja palvetada.
Mõned kogunesid vabas õhus, kuna torm oli viinud katused ja seinad.
Torm raputas kirikuid ka Bahamal.
See on katastroof, vähemalt hoone osas.
Kõik on läinud. Hävinud.
Loodame, et Issand viib edasi. Teame, et Ta teeb seda.
Kõik tuleb kuidagi kasuks.
Pastor Barbara kiriku seinad olid mõlemalt poolt minema lennanud.
Orkaan Matthew on möödas, kuid selle mõju on tunda veel kaua.
See tekitas hävitavaid tuuli ja üleujutusi
ning tappis sadu Carolina osariikidest Kariibi mereni.
See oli viimase aja tugevaim torm Atlandil. Jätkab John Jessup Floridast.
Vanessa Gwyn tahtis pühapäeval kirikusse pääsemise eest kiitma minna
Maja tagumist, peamiselt klaasist osa ümbritsevad murdunud puud ja risu.
Gwynide maja jäi terveks. Kannatada said vaid tagaveranda ribakardinad.
Poeg ütles: "Meil pole elektrit." Vastasin: "Teistel pole kodu."
Ta ütles: "Internetti pole." Ütlesin: "Teistel pole, kus magada."
Ei saa isekas olla.
Sõprade Deborah ja Talitha Portee maja peale varises puu.
Mida arvate? Torm oleks võinud hullemgi olla.
Teie kodu oleks võinud veel enam kannatada saada.
See räägib, et kõik on Jumala kontrolli all.
Tean kindlalt, et Jumal kaitses.
Kõigil ei läinud sama hästi. See oli 4. klassi orkaan.
mis murdis elektriliine ja puid ning rebis maha katuseid.
Majid Khan tegeles terve päeva oma toidupoe alumiiniumkatusega.
See oli lahti rebenenud ja teele lennanud.
Muidu oli kõik korras, tänu Jumalale.
Tänulikud on ka Flagreri maakonna koolis ööbinud.
See pidi olema ülikarm, kuid tänu Jumalale ei olnudki.
Enamik floridalasi, keda kohtasime, ütlesid, et pääsesid halvimast.
Osa Florida rannikust, nagu maantee A1A, sai tõsiselt kahjustada.
Osa ilusa vaatega teest varises kokku ja osa viis minema merevesi.
Tormikahjusid arvatakse kuuluvat USA ajaloo kalleimate kilda.
Georgias ja Lõuna-Carolinas tekkisid tulvaveed.
Põhja-Carolinas tekitas torm ajaloolisi, tapvaid üleujutusi.
Tulvavesi võib tappa. Kahjuks Põhja-Carolinas nii läkski.
Oht pole veel möödas.
Päästa tuli tuhandeid, ainult Fayetteville'ist üle 600.
Siin päästetakse ema ja last, kes hoiavad kinni autost,
samal ajal kui vesi tõuseb.
Sajad tuhanded jäid Virginias elektrita. Kuberner kutsus appi rahvuskaarti.
Suurim häving tabas Haitit. Hukkunuid on ligi tuhat. Arv kasvab.
Nüüd kardetakse kooleraepideemiat.
CBN-i Operatsioon Õnnistus jagab kloori joogivee puhastamiseks
ja veega levivate tõbede nagu koolera ärahoidmiseks.
Tiimid aitavad ka Fayetteville'is Põhja-Carolinas.
Pastor Derrick Jacksoni kodus kadus elekter.
Ometi aitab ta teisi piirkonna varjupaikades.
Sellised sündmused võivad tema sõnul evangeeliumile ukse avada.
Kui esmalt näidata Jeesuse armastust,
võib pärast evangeeliumi kuulutada.
See aitab sellistel aegadel kaugele.
John Jessup, Volusia maakond, Florida
Järgmiseks - väikekülast sai välipost tüdrukule,
kes levitab Kristuse armastust kogu maailma.
Alguses oli Sõna.
CBN esitleb -
Johannese evangeelium
Loeb Pat Robertson
Nii on Jumal maailma armastanud, et Ta andis oma ainusündinud Poja.
Lase räägitud Jumala Sõnal muuta oma elu ja kasvatada usku!
Võta vastu eluandva Sõna vägi!
Pat Robertsoni loetud Johannese evangeelium
nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Piiblis antakse suur misjonikäsk.
Jeesus käskis minna kogu maailma rõõmusõnumit kuulutama.
Üks Alaska ühendus vastab kutsele unikaalsel moel.
See asub kohas, kus maailm tuleb nende juurde. Jätkab Caitlin Burke.
Igal aastal peatub Sewardis, Alaskal, üle 50 kruiisilaeva.
Kui reisijad maale väljuvad, siseneb laeva pastor Scott Johnson.
Scott juhib naise Bethiga Alaska meremeeste misjonit.
Suured kruiisilaevad ja nende meeskond on nende misjonipõld.
Meremeeste misjoneid on olnud alates 19. saj algusest Inglismaal
ja mujal. See rajati ca 30 aasta eest.
Ühendus pakub praktilist abi: süüa, transporti, sim-kaarte
ja traadita netiühendust.
Seejärel saab keskenduda vaimsetele vajadustele.
Tahame, et muljet avaldaks Jumal, Jeesus ja Tema armastus.
Teenime neid Jeesuse armastusega.
Loodame, et nad mõistavad, et päästab üksnes Kristus.
Tahame, et nad mõistaksid Jumala Sõna väärtust
ja näeksid Jeesuse armastust praktikas.
Tahame, et nad kogeksid Jumala tõmmet,
kui Tema tööriistadeks oleme.
Misjonikäsk teostub unikaalselt.
Jeesus käskis minna, kuulutada ja kõigist rahvaist jüngreid teha.
Meie ei lähe. Nemad tulevad siia.
Misjoni vabatahtlikud teenivad meremehi ja sõbrunevad nendega.
Paljud meeskonnaliikmed ootavad innuga jumalateenistust,
kui on kuid kodust eemal olnud.
Suhted on erilised. Neil pole kodu.
Nad on laevadel 10 kuud. Töötavad 12-14 tundi päevas.
Oleme neile koduks. Püüame luua kontakte ja tähendusrikkaid suhteid.
Mõned on usklikud. Neil on suur nälg vaimsete asjade järele.
Võime nautida osadust
ning julgustada Issandas ja igaviku valguses.
Ootan seda, kui saame taevas taas kõik koos olla.
Meremeeste misjon on mulle suureks abiks. See julgustab
ja laeb meie usupatareisid.
Kõik pole kristlased. Paljud on budistid või moslemid.
Kõik on siiski teretulnud vaimulikust seisundist hoolimata.
Mõned põlgavad Jumala Sõna ära. Jagan nendega midagi
ja näen, et nad ei taha rääkida või vastavad negatiivselt.
Nad ei põlga ära mind, vaid Kristuse.
Ometi teeb Püha Vaim neis tööd. Jätan nad Issanda hooleks.
Nad vajavad palvet.
Misjonärid käivad nende juures, kes ei saa laevast lahkuda.
Vahel lähen meeskonna kantiini, kus keegi istub üksinda.
Võimalik, et tal pole jututuju: "See on see kristlasest pastor."
Tavaliselt ajan niisama juttu.
Jumal on andnud meile hoole nende pärast.
See pole võlts, ma tõesti hoolin.
Püüan nendega kontakti leida.
Tihti olen lihtsalt läinud istuma ja inimesega tutvuma.
Vähehaaval liigub jutt vaimsetele asjadele.
Lihtsatel vestlustel nii maal kui merel on igavene mõju.
See on nagu investeerimine hingedesse.
Me ei saa alati lõigata ega näe, kuidas keegi päästetud saab.
Aga külvame seemneid. Kastame.
Jumal jätkab neis tööd.
Scott, Beth ja vabatahtlikud palvetavad iga päev kohtumiste eest.
Jumal saadab nende juurde ustavalt üha uusi inimesi.
Caitlin Burke, Seward, Alaska
Jumal teeb kogu maailmas vägevaid asju. Kas tahad jagada?
See on lihtne. Mine meie kodulehele
ja jaga lugu Facebookis oma sõpradele ja lähedastele.
Jätkame hetke pärast.
Tere! Olen Pat Robertson.
Sain just valmis lindistuse ühe Piibli armastatuima raamatuga -
Johannese evangeelium.
Mina olen ülestõusmine ja elu,
kes usub minusse, see elab, kuigi sureb.
Loodan, et lindistuse abil
pääseb piiblisõna sinusse elama.
Kui jääte minusse ja minu sõnad jäävad teisse,
siis paluge, mida te iganes tahate ja see saab teile.
Kuula seda uuesti ja uuesti.
Korda seda minuga koos valjult.
Lase neil suurtel kirjakohtadel täita oma süda,
kuni Jumala Sõna uuendab su meele ja ehitab üles su usu.
Võta vastu eluandev Jumala Sõna!
Pat Robertsoni loetud Johannese evangeelium
Jumal õnnistagu sind rikkalikult, kui sa Jeesuse üle mõtiskled.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tantsutrupp Virginias ütleb, et nende uusim lavastus
on palju enam kui ballett: sellega püütakse päästa inimesi okultismist.
Jätkab Mark Martin.
Masterworks Touring Company trupp harjutab koreograafiat
oma saalis Chesapeake'is, Virginias.
Peagi panevad nad selga balleti "Liilia ja mustlased" kostüümid.
Trupi asutaja Arnora Hummel kirjutas stsenaariumi neiust,
kes vabanes kurja küüsist ja pääses tänu Jumala armule.
Ta mõistis tõde ja päästis oma sõbra.
Ta näeb oma vanemaid. Nad on taas koos.
Hummel usub, et balleti idee tulis Issandalt.
See tuli mulle ühe tunni vältel.
Ta andis terve loo
ja ütles, et see on võitluseks vaenlase vastu,
et ta noori okultismi ei meelitaks.
Balletis "Lilja ja mustlased" osaleb ca 50 tantsijat ja näitlejat.
Nende sõnul on see palju enam kui tants.
Loodan, et sellega vahendub, et pole vahet, kui sügavale on langetud
ja kui kaugele on eksitud. Alati võib naasta Jumala teele.
Kõik on siin täis Issanda tuld ja tahavad edastada seda sõnumit
ning näidata, milline kurjus on olemas ja kuidas seda Jeesuse nimes võita.
Hummel loodab, et rahvas saab ilmutuse Jumala väest.
Et meie Jumal on kõik kõiges.
Kõikvõimas. Kõikehaarav.
Mark Martin, Chesapeake, Virginia
Suured sõnad uudiste lõpetuseks.
Aitäh vaatamast! Järgmise korrani! Jumal õnnistagu teid!
Tõlge: Monika Jaaguri